ഇനി ബൂസ്റ്റര് ഡോസ് ദോഹ: കോവിഡ് വാക്സിെന്റ ബൂസ്റ്റര് ഡോസുകള് ഖത്തറില് നല്കിത്തുടങ്ങി. ആരോഗ്യ മന്ത്രാലയത്തിെന്റ നിര്ദേശാനുസരണം ബുധനാഴ്ച മുതലാണ് ഹൈ റിസ്ക് വിഭാഗങ്ങളിലുള്ളവര്ക്ക് പ്രതിരോധ മരുന്നുകളുടെ മൂന്നാം ഡോസ് കുത്തിവെച്ച് ആരംഭിച്ചത്. ഖത്തര് സര്വകലാശാലാ മുന് പ്രസിഡന്റ് ഡോ. അബ്ദുല്ല ജുമാ അല് കുബൈസി ബൂസ്റ്റര് ഡോസ് സ്വീകരിച്ച ആദ്യ വ്യക്തിയായി. ബുധനാഴ്ച രാവിലെ മദീന ഖലീഫ പ്രാഥമികാരോഗ്യ കേന്ദ്രത്തില്നിന്നായിരുന്നു അദ്ദേഹം മൂന്നാം ഡോസ് കുത്തിവെപ്പെടുത്തത്. ഹൈ റിസ്ക് വിഭാഗങ്ങളില് രണ്ടാം ഡോസ് സ്വീകരിച്ച് എട്ടുമാസം പൂര്ത്തിയായവര്ക്കാണ് ഇപ്പോള് ബൂസ്റ്റര് ഡോസ് നല്കുന്നത്. 65 വയസ്സ് കഴിഞ്ഞവര്, മാറാരോഗങ്ങള് കാരണം രോഗപ്രതിരോധ ശേഷി കുറഞ്ഞവര്, ആരോഗ്യ പ്രവര്ത്തകര് എന്നിവര്ക്കാണ് മുന്ഗണന. ഫൈസര്, മൊഡേണ വാക്സിന് സ്വീകരിച്ചവര് രണ്ടാം ഡോസെടുത്ത് എട്ടു മുതല് 12 മാസത്തിനുള്ളില് ബൂസ്റ്റര് ഡോസ് എടുക്കണമെന്നാണ് നിര്ദേശം. മൂന്നാം ഡോസിന് ശേഷം പ്രയാസങ്ങളൊന്നും തോന്നിയില്ല. പാര്ശ്വ ഫലങ്ങളുമില്ല. ആരോഗ്യകരമായൊരു അനുഭവമാണുള്ളത് കുത്തിവെപ്പിനു ശേഷം ഡോ. അബ്ദുല്ല ജുമാ അല് കുബൈസി പറഞ്ഞു. കോവിഡ് വാക്സിെന്റ ആദ്യ ഡോസ് ഒന്നാം ദിനത്തില്തന്നെ സ്വീകരിച്ച വ്യക്തികൂടിയാണ് ഇദ്ദേഹം. ഡിസംബര് 23നായിരുന്നു അത്.ഡെല്റ്റ ഉള്പ്പെടെ കോവിഡിെന്റ തീവ്ര വകഭേദങ്ങളെ ബൂസ്റ്റര് ഡോസിലൂടെ ചെറുക്കാനാവുമെന്നും ആദ്യ രണ്ട് ഡോസുകളെക്കാള് ബൂസ്റ്റര് ഡോസിലൂടെ പ്രതിരോധ ശേഷി ഉയരുമെന്നുമാണ് ആരോഗ്യ വിദഗ്ധരുടെ നിരീക്ഷണം.